ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 38 දරන ණය සහන සභා
(සංශෝධන) පනත

(සහතිකය සටහන් කළේ 1981 ජුනි මස 2 වන දින )
ආණ්ඩුවේ නියමය පරිදි මුද්‍රණය කරන ලදී

1981 ජූනි මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 38 දරන ණය සහන සභා (සංශෝධන) පනත
ජාතික රාජ්‍ය සභාවේ 1975 අංක 23 දරන ණය සහන සභා
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1984 අංක 38 දරන ණය සහන සභා (සංශෝධන)
පනත යනුවෙන් හඳුන්වනු ලැබේ.

2. මෙහි මින් මතු " ප්‍රධාන ප්‍රඥප්තිය " යනුවෙන් සඳහන් කරනු
ලබන, ජාතික රාජ්‍ය සභාවේ 1975 අංක 23 දරන ණය සහන
පනතේ 3 වන වගන්තියේ ( 2 ) වන උපවගන්තිය ඉවත් කර ඒ
වෙනුවට පහත දැක වෙන,උපවගන්තිය ආදේශ කිරීමෙන්
එම වගන්තිය මෙයින් සංශෝධනය කරනු ලැබේ :-

 (2) ආණ්ඩුවේ දෙපාර්තමේන්තුවක අනියම් සේ වකයකු හෝ
යළි සේවයේ යොදවන ලද විශ්‍රාමිකයකු හෝ ගිවිසුම් පදනමක්
මත සේවයේ යොදවන ලද සේවකයකු හෝ නොවන සෑම
සේවකයකුම ඔහු ශ්‍රී ලංකාවේ පුරවැසියකු වේ නම්, ඒ දෙපාර්ත
මේන්තුව සඳහා පිහිටුවනු ලැබූ ණය සහන සභාවේ සාමාජිකයකු
විය යුතුය:

එසේ වුව ද, ගැසට් පත්‍රයේ පළ කරනු ලබන නිවේදනයකින්
අමාත්‍යවරයා විසින් මේ වගන්තියේ කාර්ය සඳහා අනුමත කරනු
ලැබුවා වූ ද, අසනීපයක් හෝ ආපදාවක් ඇති වූ අවස්ථාවන්හි දී
ස්වකීය සාමාජිකයන්ට ණය පහසුකම් හෝ සහන සැලසීමේ හෝ
වෙනත් අන්දමක මුදල් ආධාර දීමේ කාර්යය සඳහා පිහිටුවනු
ලැබුවා වූ ද යම් සභාවක සාමාජිකයකු වන්නා වූ සේවකයෙක්
එවැනි යම් ණය සහන සභාවක සාමාජිකයකු වීමට බැඳී
නොමැත්තේ ය.”.

3. ප්‍රධාන ප්‍රඥප්තියේ 3 වන වගන්තියට ඉක් බිතිව ම පහත
දැක්වෙන අලුත් වගන්තිය එහි ඇතුළත් කරනු ලබන අතර ඒ
වගන්තිය ඒ ප්‍රඥප්තියේ 3අ වගන්තිය වශයෙන් බල පැවැත්විය
යුතු ය:-

3 අ. මේ පනතේ 3(1) වන වගන්තිය ප්‍රකාර
ආණ්ඩුවේ යම් දෙපාර්තමේන්තුවක් සඳහා ණය
සහන සභාවක් හෝ ණය සහන සභා පිහිටුවනු
ලැ බීමෙන් පසු, ඒ ණය සහන සභාව හෝ ණය
සහන සභා හෝ වෙනස් කිරීම අවශ්‍ය බව සහ
උචිත බව ණය සහන සභා අධ්‍යක් ෂවරයාට පෙනී
යන්නේ නම්, ණය සහන සභා අධ්‍යක් ෂවරයා
විසින් අමාත්‍යවරයාගේ අනුමැතිය ඇතිව ඒ ණය
සහන සභාව හෝ ණය සහන සභා විසුරුවා හැර,
එය හෝ ඒවා හෝ වෙනුවට, අවස්ථාවෝචිත පරිදි,
අලුත් ණය සහන සභාවක් හෝ ණය සහන සභා,
මේ පනතේ 3(1) වන වගන්තිය ප්‍රකාර පිහිටුවනු
හැකිය. ".

ප්‍රධාන ප්‍රඥප්තියේ 4 වන වගන්තිය මෙයින් ඉවත් කොට
ඒ වෙනුවට පහත දැක්වෙන අලුත් වගන්තිය ආදේශ
ලැබේ :-

4. (1) ණය සහන සභාවක කටයුතු කළමනාකාර
කාරක සභාවක් විසින් පරිපාලනය කළ යුතුය. ඒ
කාරක සභාව, සභාපතිවරයකුගෙන් ද ප්‍රථම සාමා
ජීකයන් පනස් දෙනා සඳහා නියෝජිතයන් පස්
දෙනකු වශයෙනුත් ඊළඟ අමතර සාමාජිකයන්
පනස් දෙනා හෝ ඉන් කොටසක් සඳහා එක්
නියෝජිතයකු වශයෙනුත් වූ පදනමක් මත තෝරා
ගනු ලබන නියෝජිතයන් විසි එක් දෙනකුට නො
වැඩි නියෝජිතයන් සංඛ්‍යාවකින් ද සමන්විත විය
යුතුය:

එසේ වුව ද, ණය සහන සභාවේ සාමාජිකයන්
ගෙන් යම් විශේෂ කණ්ඩායමක් හෝ පන්තියක්
කළමනාකාර කාරක සභාවෙහි නියෝජනය වී නො
මැති බවට ණය සහන සභා අධ්‍යක්ෂවරයා සෑහීමට
පත් වුවහොත් ඒ කළමනාකාර කාරක සභාවට
නියෝජිතයන් තිදෙනකුට නොවැඩි සංඛ්‍යාවක්
ඔහු විසින් නම් කරනු ලැබිය හැකිය:

එසේම තවදුරටත්, අදාළ සේවා නියුක්තියේ
ස්වභාවය හෝ සේවා නියුක්ති ස්ථානය අනුව යම්
ණය සහන සභාවක් විසින් එහි කළමනාකාර
කාරක සභාවට නියෝජිතයන් තෝරා පත් කර
ගැනීම ක්‍රියාත්මක කළ නොහැකි යයි ණය සහන
සභා අධ්‍යක්ෂවරයා විසින් සලකනු ලබන අවස්ථා
වක දී එවැනි යම් ණය සහන සභාවකට පත් කළ
යුතු සියලු නියෝජිතයන් ඔහු විසින් නම් කරනු
ලැබිය හැකිය.

(2) (අ) යම් දෙපාර්තමේන්තුවක ප්‍රධානියා
ඒ දෙපාර්තමේන්තු ප්‍රධානියා විසින් නම් කරනු
ලබන ඒ දෙපාර්තමේන්තුවේ නිලධරයකු හෝ ඒ
දෙපාර්තමේන්තුව සඳහා පිහිටුවනු ලැබූ ණය සහන
සභාවක කළමනාකාර කාරක සභාවේ සභාපතිවරයා
විය යුතුය.

(ආ) යම් දෙපාර්තමේන්තුවක ප්‍රධානියා, ඒ
දෙපාර්තමේන් තුව සඳහා පිහිටුවනු ලැබූ ණය
සහන සභාවක කළමනාකාර කාරක සභාවේ කටයුතු
අධීක්ෂණය කිරීමේ ද ඒ ණය සහන සභාවේ වාර්තා
සහ ගිණුම් නිසියාකාරව පවත් වාගෙන යාමේ ද වග
කීම දැරිය යුතුය.

(ඇ) (i) ආණ්ඩුවේ දෙපාර්තමේන්තු එකකට
වැඩි ගණනක් සඳහා එක් ණය සහන සභාවක්
පිහිටු වීමට 3 (1) වන වගන්තිය යටතේ ණය සහන
සභා අධ්‍යක්ෂවරයා විසින් බලය දී ඇති අවස්ථාවක, 
ඔහු විසින්, අදාළ දෙපාර්තමේන්තු ප්‍රධානීන්
අතුරින් එක් දෙපාර්තමේන්තු ප්‍රධානියකු ඒ ණය
සහන සභාවේ කළමනාකාර කාරක සභාවේ සභාපති
වශයෙන් නම් කරනු ලැබිය හැකි ය.

(ii ) මේ ඡේදය යට තේ නම් කරනු ලැබූ
දෙපාර්තමේන්තු ප්‍රධානියකු විසින්, සභාපතිවරයා
ලෙස කටයුතු කිරීමට, තම දෙපාර්තමේන්තුවේ
වෙනත් යම් නිලධරයකු නම් කළ හැකි ය.

(3 ) තම කාර්ය කිරීමෙහි ලා සිදු කරන ලද අයථා
පාලනය, වංචාව හෝ නොසැලකිලිමත් කම් නිසා
හෝ යම් විධානයක් අනුව ක්‍රියා කිරීම පැහැර හැරීම
නිසා හෝ ණය සහන සභාවේ කළමනාකාර කාරක
සභාවේ සාමාජිකයකු ඉවත් කිරීම අවස් ථාවෝ චිත
යයි අමාත්‍යවරයා විසින් සලකනු ලබන්නේ නම්
එවැනි සාමාජිකයකු අමාත්‍යවරයා විසින් එසේ ධුර
යෙන් ඉවත් කරනු ලැබිය හැකි ය. එවැනි ඉවත්
කිරීමක් කිසිම අධිකරණයක දී ප්‍රශ්න කරනු නො
ලැබිය යුතුය.

(4) (අ) ණය සහන සභාවක කළමනාකාර
කාරක සභාව විසින් ස්වකීය කාර්ය කිරීමෙහි ලා
සිදු කරන ලද අයථා පාලනය, වංචාව හෝ නො
සැලකිලිමත් කම නිසා හෝ යම් විධානයක් අනුව
ක්‍රියා කිරීම ඒ කාරක සභාව විසින් පැහැර හැර
තිබීම නිසා හෝ ඒ කාරක සභාව විසුරුවා හැරීම
අවස් ථාවෝචිත යයි අමාත්‍යවරයා විසින් සලකනු
ලබන්නේ නම්, අමාත්‍යවරයා විසින් ගැසට් පත්‍ර
යේ පළ කරනු ලබන නියමයක් මගින් ඒ නියම
යෙහි සඳහන් කරනු ලබන දිනක සිට ක්‍රියාත්මක
වන පරිදි ඒ ණය සහන සභාවේ කළමනාකාර
කාරක සභාව විසුරුවා හරිනු ලැබිය හැකි ය. අමාත්‍ය
වරයා විසින් කරන ලද නියමය කිසිම අධිකරණ
යක දී ප්‍රශ්න කරනු නොලැබිය යුතු ය.

(ආ) එසේ (අ) ඡේදය යටතේ යම් නියමයක්
කරන ලද අවස් ථාවක දී, අලුත් කළමනාකාර කාරක
සභාවක් තෝරා පත් කිරීම කළ යුත්තේ කවර
කාල පරිච්ඡේදයක් තුළ දී ද යන්න ණය සහන
සභා අධ්‍යක් ෂවරයා විසින් තීරණය කරනු ලැබිය
යුතුය.

(5) කළමනාකාර කාරක සභාවක ධූර කාලයක්
තුළ දී ඒ කාරක සභාවේ ඇති වන යම් පුරප්පාඩු
වක් ණය සහන සභා අධ්‍යක් ෂවරයා විසින් කරනු
ලබන නම් කිරීම් මගින් පිරවිය හැකි ය. එසේ නම්
කළ සාමාජික සංඛ්‍යාව, කවර අවස් ථාවකවත් ඒ
කාරක සභාවේ මුළු සාමාජික සංඛ්‍යාවෙන් දෙකෙන්
පංගුවක් නොඉක්මවිය යුතු ය. එවැනි කාරක සභා
වකට නම් කරනු ලබන සාමාජිකයකු, ඒ කාරක
සභාවේ ධුර කාලයෙන් ඉකුත් නොවී ඇති කොටස
සඳහා ධුරය දැරිය යුතු ය.''

5. ප්‍රධාන ප්‍රඥප්තියේ 5 වන වගන්තියට ඉක් බිතිව ම පහත
දැක්වෙන අලුත් වගන්ති ඇතුළත් කරනු ලබන අතර, ඒ වගන්ති
ඒ ප්‍රඥප්තියේ  5අ. සහ 5ආ වගන්ති ලෙස බල පැවැත්විය යුතු ය:-

5අ. (1) ණය සහන සභාවක කළමනාකාර කාරක
සභාවක් 4 වන වගන්තිය යටතේ විසුරුවා හැර
ඇති අවස්ථාවක දී හෝ ණය සහන සභාවකට
කළමනාකාර කාරක සභාවක් නොමැති අවස් ථාවක
දී හෝ එවැනි ණය සහන සභාවක කළමනාකාර
කාරක සභාවේ කටයුතු පරිපාලනය කිරීමේ කාර්යය
සඳහා සාමාජිකයන් පස් දෙනකුට නොවැඩි
සංඛ්‍යාවකින් සමන්විත වන අතුරු කළමනාකාර
කාරක සභාවක් ණය සහන සභා අධ්‍යක්ෂවරයා
විසින් නම් කළ යුතු ය.

(2) එවැනි එක් එක් අතුරු කළමනාකාර කාරක
සභාවක සභාපති, ලේකම් සහ නියෝජ්‍ය ලේකම්,
(1) වන උපවගන්තිය යටතේ ණය සහන
අධ්‍යක්ෂවරයා විසින් නම් කරන ලද සාමාජිකයන්
අතුරින් ඔහු විසින් පත් කරනු ලැබිය යුතු ය.

5ආ. ණය සහන සභා දෙපාර්තමේන්තුවේ කට
යුතු කරගෙන යාමෙහි ලා සහාය වීමේ කාර්යය සඳහා
ණය සහන සභාවල සාමාජිකයන් එකොළොස්
දෙනකුට නොවැඩි ගණනකින් සමන්විත උපදේ
ශක කාරක සභාවක් අමාත්‍යවරයා විසින් පත්
කරනු ලැබිය හැකි ය. ඒ කාරක සභාවේ සාමාජික
යන් අතුරින් යටත් පිරිසෙයින් පස් දෙනකුවත්,
ලියාපදිංචි කළ වෘත්තීය සමිතිවල සාමාජිකයන්
විය යුතු ය.

6. ප්‍රධාන ප්‍රඥප් තියේ 7 වන වගන්තිය පහත දැක් වෙන පරිදි
මෙයින් සංශෝධනය කරනු ලැබේ :-

(4) ඒ වගන්තියේ (1) වන උපවගන්තිය ඉවත් කොට ඒ
වෙනුවට පහත දැක් වෙන උපවගන්තිය ආදේශ කිරීමෙන් :-

(1) ණය සහන සභා දෙපාර්තමේන්තුව
විසින් පරිපාලනය කරනු ලබන ප්‍රධාන අරමුදලක් තිබිය යුතු අතර,
පහත දැක්වෙන මුදල් ඒ ප්‍රධාන අරමුදලට බැර කරනු
ලැබිය යුතු ය :-

(අ) ණය සහන සභාවල සාමාජිකයන්ගේ මාසික දායක මුදල් ;
(ආ) ණය සහන සභාවල කටයුතු කරගෙන යාම සඳහා
ඒ කාබද්ධ අරමුදලින් වෙන් කරනු ලබන සියලු
මුදල් ;
(ඇ) ණය සහන සභා විසින් උපයනු ලබන සියලු ලාභ;
(ඈ) සාමාජිකයන්ට දෙනු ලැබූ ණය මුදල් වලින් ලැබෙන
පොළිය; සහ
(ඉ) ණය සහන සභා අධ්‍යක් ෂවරයා විසින් අනුමත කරනු
ලබන වෙනත් යම් මුදල්."; සහ

( 2 ) ඒ වගන්තියේ ( 2 ) වන උපවගන්තියට ඉක් බිතිව ම පහත
දැක්වෙන අලුත් උපවගන්තිය එකතු කිරීමෙන් :-

(3) ප්‍රධාන අරමුදලෙහි වූ යම් අතිරික්ත මුදලක්,
අමාත්‍යවරයා විසින් අනුමත කරනු ලැබිය හැකි ආකාරයට
ආයෝජනය කළ යුතුය. "

7. ප්‍රධාන ප්‍රඥප්තියේ 8 වන වගන්තියට ඉක් බිතිව ම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර,
එය ප්‍රධාන ප්‍රඥප්තියේ 8 අ වගන්තිය ලෙස බලපැවැත්විය යුතුය:

8අ. (1) ණය ගැති වී සිටින සාමාජිකයන් පුනරුත්
ථාපනය කිරීමට සහාය වීමේ කාර්යය සඳහා පුනරුත්ථාපන 
අරමුදලක් ණය සහන සභා දෙපාර්ත
මේන්තුව විසින් පවත්වාගෙන හා ක්‍රියාත්මක කර
ගෙන යා යුතු ය.

(2) පහත දැක්වෙන මුදල්, එනම් -
(අ) කවර වූ හෝ ප්‍රභවයකින් ලැබෙන සියලු
පරිත්‍යාග, ත්‍යාග හෝ ප්‍රදාන; සහ
(ආ) පාර්ලිමේන්තුව විසින් කලින් කල සම්මත
කර දෙනු ලබන මුදල් පුනරුත්ථාපන
අරමුදලට ගෙවිය යුතුය.

8. ප්‍රධාන ප්‍රඥප්තියේ 13 වන වගන්තියේ (2) වන උපවගන්
තිය පහත දැක්වෙන පරිදි මෙයින් සංශෝධනය කරනු ලැබේ :-

(1) ඒ උපවගන්තියේ (අ) ඡේදයට ඉක්බිතිව ම පහත දැක්වෙන
අලුත් ඡේදය ඇතුළත් කිරීමෙන් :-

'' (අඅ) අවස්ථාවෝචිත පරිදි, ණය සහන සභාවක කළමනා
කාර කාරක සභාවක හෝ අතුරු කළමනාකාර කාරක
සභාවක හෝ රැස්වීම් සඳහා අවශ්‍ය ගණ පූරණය
ඇතුළුව, රැස් වීම් පැවැත්වීමට අදාළ කාර්ය පරිපාටි
යට සම්බන්ධ සියලු කරුණු;";

(ii) ඒ උපවගන්තියේ (ආ) ඡේදය වෙනුවට පහත දැක්වෙන
ඡේදය ආදේශ කිරීමෙන් :-

'' (ආ) ණය සහන සභාවක කළමනාකාර කාරක සභාව
තෝරා පත් කිරීම හා සම්බන්ධ සියලු කරුණු; ";

(iii) ඒ උපවගන්තියේ (ඈ) ඡේදය වෙනුවට පහත දැක්වෙන
ඡෙදය ආදේශ කිරීමෙන් :-

" (ඈ ) ප්‍රධාන අරමුදල, ප්‍රාදේශීය අරමුදල් සහ පුනරුත්ථාපන 
අරමුදල පරිපාලනය කිරීම ; '' ;

(iv) ඒ උපවගන්තියේ (ඌ) ඡේදයට ඉක්බිතිව පහත දැක්
වෙන අලුත් ඡේදය ඇතුළත් කිරීමෙන් :-
“ (ඌඌ) උපදේ ශක කාරක සභාවේ කාර්ය සහ කටයුතු; ; සහ

(v) ඒ උපවගන්තියේ (එ) ඡේදය වෙනුවට පහත දැක්වෙන
ඡේදය ආදේශ කිරීමෙන් :-
'' (එ) ප්‍රධාන අරමුදලේ, ප්‍රාදේශීය අරමුදල් වල
පුනරුත්ථාපන අරමුදලේ ගිණුම් පවත්වාගෙන
යාම. ''.

9. ප්‍රධාන ප්‍රඥප්තියේ 14 වන වගන්තිය මෙයින් ඉවත් කරනු
ලැබේ.